**FELHÍVÁS közterületek, járdák tisztántartására**

Felhívom a Tisztelt Lakosság figyelmét, hogy a tél, a havazás, az utak, utcák lefagyása az alábbi kötelezettségek teljesítését jelenti a Lakosság számára, a közterületek és a járdák tisztántartásával kapcsolatban:

**Az ingatlan előtti járda, valamint az ingatlan előtt az úttest széléig, szegélyvonaláig terjedő terület tisztán tartása az ingatlan tulajdonosának, illetve tényleges használójának kötelessége**. Az ingatlan tulajdonosa köteles **az ingatlan előtti járda, illetve a gyalogos közlekedésre szolgáló gyalogutat tisztán tartani (*hóeltakarítás, síkosság mentesítés*)**.

Intézmények, kereskedelmi és vendéglátó-ipari egységek és más elárusítóhelyek, stb. előtti járdaszakaszt az üzemeltetőnek, a tényleges használónak kell tisztántartani.

Az ingatlan tulajdonosa köteles az ónos esőtől, jégtől síkossá vált járdát szükség esetén akár naponta többször arra megfelelő anyaggal felszórni.

A felhintésre bomló, szerves anyagot nem tartalmazó szóróanyagot kell használni. A szóróanyag beszerzéséről a tisztántartásra kötelezettnek kell gondoskodni.

A járda és a közút síkosság-mentesítését a tisztántartásra kötelezettnek úgy kell elvégezni, hogy abból ne származzon baleset.

***A nem helyi lakosok*** (*ingatlantulajdonosok, nyaraló tulajdonosok*) **személyesen vagy megbízottjuk útján kötelesek elvégezni** az ingatlanuk előtt húzódó járda seprését, hótól, jégtől való megtisztítását.

**A közösségi együttélés alapvető szabályairól és ezek elmulasztásának jogkövetkezményeiről szóló 3/2016. (II.10.) önkormányzati rendelet alapján:**

10. § (1) A **közösségi együttélés alapvető szabályaival ellentétes magatartást valósít meg**, **aki nem gondoskodik**

a) az ingatlana előtti járda, valamint a kerítés és az úttest közötti kiépített vagy kiépítetlen terület gondozásáról, **síkosság-mentesítéséről, a hó eltakarításáról;**

4. § (1) A közösségi együttélés alapvető szabályait sértő magatartás természetes személy elkövetője **ötvenezer forintig terjedő helyszíni bírsággal és kétszázezer forintig terjedő közigazgatási bírsággal** sújtható, jogi személy és jogi személyiséggel nem rendelkező szervezet **kétmillió forintig** terjedő közigazgatási bírsággal sújtható.

Csopak, 2025. január 22.

***Dr. Szántód Anita sk.***

***jegyző***